
	[bookmark: nev]ALMÁSI DÓRA
Testnevelő- edző
BSc, 3. félév
Szegedi Tudományegyetem
Juhász Gyula Pedagógusképző Kar
	






Témavezető:
	Hocza Ágnes
adjunktus, SZTE JGYPK




Funkcionális Mozgásminta Szűrés alkalmazása szegedi kézilabdázók körében

Bevezetés
Mivel kézilabdázom, és szeretnék később is ezzel a sporttal foglalkozni, fontosnak tartom a sérülések megelőzését, rehabilitációt. Ehhez, nyújt segítséget az Funkcionális Mozgásminta Szűrés, amit a sportolók teljesítményének javítása, valamint a sérülések számának csökkentése miatt Amerikában már előszeretettel használnak. A dolgozatom célja, hogy bemutassam a FMS szűrést, és alkalmazásának lehetőségeit szegedi kézilabdázók körében elvégzett felmérések alapján.
Hipotézisek
Feltételezem, hogy a lány kapusok és a lány mezőnyjátékosok FMS szűrés eredményei között eltérés tapasztalható.
Elképzelésem szerint a korrekciós gyakorlatok elvégzése után a kísérleti csoportban lévő játékosok FMS szűrés eredményei javulni fognak.
Továbbá feltételezem, hogy a kérdőívben megadott sérülések, fájdalmak megmutatkoznak a felmérés eredményében is, de a felmérés kimutathat olyan rejtett problémákat is, amikről a sportoló nem tudott.
Anyag és módszer
Kétféle módon vizsgáltam a játékosokat. Az egyik a kérdőíves módszer a másik a Funkcionális Mozgásminta Szűrés. A lány kapusok és az NBI/b-s játékosok első FMS felmérésen elért értékeit összehasonlítottam egymással. A fiú kapusokat kísérleti és kontroll csoportra osztottam. Velük az FMS szűrést másodszorra is végrehajtottam a kísérleti csoport korrekciós gyakorlatainak végeztetése után.
Eredmények
A kérdőív alapján látszik, hogy a legtöbb sérülés %-os arányokat tekintve, a bokánál fordult elő az általam vizsgált fiú kapusoknál (40%), mezőnyjátékosoknál (75%). A lány kapusoknál a legtöbbször sérült testrész az ujjak, csukló területe volt (63%).
Feladatokat tekintve a legjobb eredményt a jobb oldali váll- mobilitás gyakorlat során érték el a résztvevő sportolók.
A második FMS felmérés eredményei kimutatták, hogy a korrekciós gyakorlatok végeztetése után átlagosan magasabb pontot ért el a kísérleti csoport.
Összefoglalás
A kísérleti és a kontroll csoportot külön vizsgálva az első második felmérés értékeit összevetve nem mutatkozott szignifikáns különbség, azonban a két csoport összehasonlításakor a kétmintás „t”- próba kimutatta a szignifikáns eltérést.
Az FMS által olyan eszköz kerül az edzők, szakemberek kezébe, ami hozzájárulhat a sportolók teljesítményének növeléséhez.



